Tisztelt Jegyző Asszony,

Polgármester Úrral való beszélgetésre hivatkozva szeretnénk a büfé bérleti díja kapcsán engedményt kérvényezni és kérni hogy a következő testületi ülésen napirendre kerüljön ez a tétel.

Szerződésünk 2025 májusával járt le és egyben megújításra is került a következő évre.

Az új szerződésben a bérleti díj 50,000.- Ft + ÁFA mértékben lett megállapítva. Tekintettel hogy a vállalkozásunk önköltség kitermelési szinten működik, az profitot nem vagy minimális módon termel továbbá, hogy bér ill. egyéb bérjellegű tételek mint üzemeltetők részére sem kerül elszámolásra, így kérvényeznénk a testület hozzájárulását hogy a bérleti díj mérséklését, vagy annak teljes elengedését támogassa.

Vállalkozásunk, a Telki Fészek, egyre nagyobb ismertségre tett szert az itt lakók körében és a folyamatos pozitív visszajelzések arra biztatnak minket hogy egy olyan szolgáltatást tudunk a telkiek részére biztosítani ami mind színvonalában mind pedig hangulatában tükrözi azt az elképzelést amit anno 2023-ban meg akartunk valósítani. A saját szervezésű programok, mint a Halloween-i, Farsangi rendezvények valamint a nyári ‘mozi-estek’ bízunk benne hogy hozzátesznek a község kulturális programjához és az itt lakók szórakozási lehetőségeihez.

Szeretnénk ezeket a programokat továbbra is biztosítani, melynek biztosítását nagyban segítené a bérleti díj mérséklése, esetleges teljes elengedése így kérnénk a tisztelt testületet a kiszabott díj felülvizsgálatára és módosítására.

Tisztelettel:

Czakó Krisztián

Telki Fészek